Document ID: 31994D0824

Odločba Sveta
z dne 22. decembra 1994
o razširitvi pravnega varstva topografij polprevodniških izdelkov na osebe iz članice Svetovne trgovinske organizacije
(94/824/ES)
SVET EVROPSKE UNIJE JE
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 87/54/EGS z dne 16. decembra 1986 o pravnem varstvu topografij polprevodniških izdelkov, [1] in zlasti člena 3(7) Direktive,
ob upoštevanju predloga Komisije,
ker je bil Sporazum o ustanovitvi Svetovne trgovinske organizacije (v nadaljnjem besedilu "Sporazum STO") podpisan v imenu Skupnosti; ker vsebuje Sporazum o trgovinskih vidikih pravic intelektualne lastnine (v nadaljnjem besedilu "Sporazum TRIPs"), priložen Sporazumu STO, natančne določbe o varstvu pravic intelektualne lastnine, katerih namen je mednarodna vzpostavitev reda na tem področju za pospeševanje mednarodne trgovine ter preprečevanje izkrivljanja razmer v trgovini in trenj zaradi pomanjkanja ustreznega in dejanskega varstva intelektualne lastnine;
ker mora Skupnost za zagotovitev, da je vsa ustrezna zakonodaje Skupnosti v celoti skladna s Sporazumom TRIPs, sprejeti nekatere ukrepe v zvezi z veljavnimi akti Skupnosti o zaščiti pravic intelektualne lastnine; ker ti ukrepi zahtevajo v nekaterih pogledih spremembe ali dopolnitve aktov Skupnosti; ker ti ukrepi zahtevajo tudi dopolnjevanje že obstoječih aktov Skupnosti;
ker Direktiva 87/54/EGS zadeva pravno varstvo topografij polprevodniških izdelkov; ker členi 35 do 38 Sporazuma TRIPs določajo obveznosti članic STO v zvezi z varstvom topografij integriranih vezij; ker mora v skladu s členom 1(3) in členom 3 Sporazuma TRIPs Skupnost zagotoviti državljanom vseh drugih članic STO, da so deležni takšnega varstva in nacionalne obravnave; ker je za to potrebno razširiti varstvo v skladu z Direktivo 87/54/EGS na državljane članic STO, brez kakršnih koli zahtev glede vzajemnosti; ker je v ta namen primerno uporabiti postopek iz člena 3(7) Direktive,
ODLOČIL:
Člen 1
Države članice razširijo pravno varstvo za topografije polprevodniških proizvodov, predvideno v Direktivi 87/54/EGS, kot sledi:
(a) fizične osebe, ki so državljani ali imajo prebivališče na ozemlju članice Sporazuma STO, se obravnavajo kot državljani držav članic;
(b) pravne osebe ali fizične osebe, ki imajo resnično in dejansko podjetje za izdelavo topografij ali proizvodnjo integriranih vezij na ozemlju članice Sporazuma STO, se obravnavajo kot pravne ali fizične osebe, ki imajo resnično in dejansko industrijsko ali trgovsko podjetje na ozemlju države članice.
Člen 2
1. Ta odločba začne veljati 1. januarja 1995.
2. Uporablja se od 1. januarja 1996.
3. Odločba Sveta 90/510/EGS z dne 9. oktobra 1990 o razširitvi pravnega varstva topografij polprevodniških izdelkov na osebe iz nekaterih držav in ozemelj [2] se nadomestil, od datuma veljavnosti te odločbe dalje, kolikor zadeva razširitev varstva v skladu z Direktivo 87/54/EGS na države in ozemlja članic sporazuma STO.
Člen 3
Ta odločba je naslovljena na države članice.
V Bruslju, 22. decembra 1994

Labels: 7
3
1
5